CELEX: 
Language: hu
Date: 2021-09-28 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE a Helyreállítási és Rezilienciaépítési Eszköz létrehozásáról szóló (EU) 2021/241 európai parlamenti és tanácsi rendeletnek a szociális kiadások bejelentésére szolgáló módszertan meghatározása révén történő kiegészítéséről

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               1.1. Általános háttér és célkitűzések 
            
            
               A Covid19-világjárvány kitörése jelentős hatást gyakorolt az Európai Unió gazdasági és társadalmi helyzetére. A koronavírus-válság következtében megtorpant a foglalkoztatás hat éve tartó bővülése: 2020 harmadik negyedévében az átlagos foglalkoztatási ráta 72,4% volt. Sok európai megélhetése és foglalkoztatási kilátásai kerültek veszélybe. Mivel előfordulhat, hogy a gazdaság egyes ágazatai nem tudnak teljes mértékben kilábalni a válságból, hosszabb távon nőhet a munkanélküliség és az inaktivitás, ami az érintett személyekre stigmatizáló hatással járna és a gazdaságra is rányomná bélyegét, továbbá a készségek elvesztését is maga után vonná. A tartós stigmatizáló hatások kockázata különösen nagy a fiatalabb generációk esetében. Míg más recessziós időszakokban a nehéz gazdasági és szociális helyzet hatása némileg enyhíthető azáltal, hogy az érintettek hosszabb ideig maradnak az oktatásban, a Covid19-válság az iskolák bezárása és az online oktatásra való széles körű átállás révén megzavarta a készségfejlesztést is. Emellett a szociális és egészségügyi ágazatok a válság frontvonalában álltak, és fennáll a veszélye annak, hogy ezekben az ágazatokban a válság negatív hatásai a jövőben is érvényesülni fognak. Bár a válság azonnali hatásait a nemzeti és uniós szinten bevezetett rövid távú intézkedések enyhítették, közép- és hosszú távon jelentős beruházásokra és reformokra lesz szükség ahhoz, hogy kilábaljunk a válságból, és fenntarthatóbb, reziliensebb és méltányosabb Európát építsünk a következő generációk számára. E cél elérése érdekében az Európai Unió 2020 decemberében elfogadta az uniós helyreállítási tervet, amely a 2021–2027-es időszakra vonatkozó megerősített többéves pénzügyi keretből és a Next Generation EU elnevezésű új helyreállítási csomagból áll. Ezek az eszközök együttesen (2018-as árakon számítva) 1,85 billió EUR mozgósításával támogatják a tagállamok erőfeszítéseit a válság kezelésére, az uniós gazdaság fellendítésére, valamint fenntarthatóságának és rezilienciájának növelésére. 
            
            
               2021 februárjában elfogadták a Helyreállítási és Rezilienciaépítési Eszköz létrehozásáról szóló (EU) 2021/241 európai parlamenti és tanácsi rendeletet
                  1
                (a továbbiakban: RRF-rendelet), a Next Generation EU legnagyobb programjaként. A 672,5 milliárd EUR összegű költségvetésű Helyreállítási és Rezilienciaépítési Eszköz (a továbbiakban: az eszköz) vissza nem térítendő pénzügyi támogatásokkal és hitelekkel fogja támogatni a tagállamokat a Covid19-válságból való kilábalás és az Unió gazdasági, társadalmi és területi kohéziójának előmozdítása céljából végrehajtandó nagyszabású közberuházásokban és reformokban. Az eszköz központi célkitűzése a válság társadalmi és gazdasági hatásainak enyhítése, különösen a nőkre, a gyermekekre és a fiatalokra nézve. 
            
            
               Ezáltal az eszköz támogatni fogja a tagállamokat abban, hogy intézkedéseket hozzanak a foglalkoztatást és a szociális területet érintő uniós kezdeményezésekkel összhangban, különös tekintettel a Covid19-válságot követően a foglalkoztatás hatékony és aktív támogatásáról szóló bizottsági ajánlásra (EASE)
                  2
               , az ifjúsági foglalkoztatási támogatásról szóló közleményre
                  3
                és az „Út a munka világába – Az ifjúsági garancia megerősítéséről” című ajánlásra
                  4
               , a fenntartható versenyképességet, társadalmi méltányosságot és rezilienciát célzó szakképzésről szóló ajánlásra
                  5
               , az európai gyermekgarancia létrehozásáról szóló ajánlásra
                  6
               , a fogyatékossággal élő személyek jogairól szóló, 2021–2030-ra szóló stratégiára
                  7
               , a fenntartható versenyképességre, a társadalmi méltányosságra és a rezilienciára vonatkozó európai készségfejlesztési programra
                  8
               , az európai oktatási térségre
                  9
                és a digitális oktatási cselekvési tervre
                  10
               , a 2020–2025-ös időszakra vonatkozó, rasszizmus elleni uniós cselekvési tervre
                  11
               , a romák egyenlőségének, társadalmi befogadásának és részvételének előmozdítását célzó uniós stratégiai keretrendszerre
                  12
               , a 2020–2025 közötti időszakra szóló nemi esélyegyenlőségi stratégiára
                  13
               , a 2020–2025 közötti időszakra szóló, az LMBTIQ-személyek egyenlőségéről szóló stratégiára
                  14
               , az európai egészségügyi unió kiépítéséről szóló közleményre
                  15
               , az európai gyógyszerstratégiára
                  16
               , valamint az európai rákellenes tervre
                  17
               . Ezáltal hozzá fog járulni a foglalkoztatásra, a készségekre és a szegénység csökkentésére vonatkozó 2030-ra kitűzött kiemelt uniós célok megvalósításához is, amelyeket az uniós vezetők a 2021 májusában Portóban tartott szociális csúcstalálkozón és az Európai Tanács 2021. júniusi ülésén üdvözöltek.
            
            
               Az eszköz a Helyreállítási és Rezilienciaépítési Eszközről szóló rendelet valamennyi pillére
                  18
                keretében támogatni fogja a tagállamok által helyreállítási és rezilienciaépítési terveik keretében előterjesztett reformokat és beruházásokat. E reformok és beruházások közül több hozzájárul majd a szociális jogok európai pillérének és valamennyi elvének végrehajtásához. Ez magában foglalja különösen a humán tőkébe való befektetést, például a munkaerő továbbképzése és átképzése révén. A munkanélkülieket célzó integrációs programok hatékonyságának növelésére irányuló reformokat is magában foglalhat. Az eszköz az Unión belüli társadalmi és területi kohézió és konvergencia erősítését célzó reformokat és beruházásokat is támogatni fogja. Végezetül az eszköz célja annak biztosítása, hogy az európaiak következő generációját ne érintse tartósan a válság. Ezért támogatni fogja azokat a reformokat és beruházásokat is, amelyek célja a gyermekek és a fiatalok oktatáshoz, foglalkoztatáshoz, egészségügyhöz, táplálkozáshoz, munkahelyekhez és lakhatáshoz kapcsolódó hozzáférésének és lehetőségeinek javítása. Ezek a prioritások a Helyreállítási és Rezilienciaépítési Eszközről szóló rendelet 3. cikkében meghatározott hat pillér közül háromban tükröződnek, nevezetesen: társadalmi és területi kohézió; egészségügyi, gazdasági, társadalmi és intézményi reziliencia; valamint a következő generációra, a gyermekekre és az ifjúságra vonatkozó szakpolitikák. 
            
            
               A szociális dimenzióval rendelkező intézkedések végrehajtásáról szóló megfelelő jelentéstétel biztosítása érdekében a 29. cikk (4) bekezdése felhatalmazza a Bizottságot arra, hogy módszertant fogadjon el a szociális célokra, többek között a gyermekekre és a fiatalokra fordított kiadásokról szóló jelentéstétel céljából. A többek között a gyermekekre és fiatalokra fordított szociális kiadásokról szóló jelentéstétel módszertanának célja, hogy átlátható és elszámoltatható módon összegzett tájékoztatást nyújtson az eszköz keretében finanszírozott szociális kiadásokról. 
            
            
               Mivel a Helyreállítási és Rezilienciaépítési Eszközről szóló rendelet hangsúlyt helyez a nemek közötti egyenlőségre, külön jelentéstételi módszertant kell kialakítani a nemek közötti egyenlőségre összpontosító szociális kiadások tekintetében is. 
            
            
               A tervekben szereplő, elsődleges szociális dimenzióval rendelkező reformok és beruházások az e rendelet mellékletében meghatározott kilenc szociálpolitikai terület egyikéhez lesznek rendelve. Ezeket a szociálpolitikai területeket négy tágabb szociális kategóriába kell foglalni, nevezetesen: i. foglalkoztatás és készségek, ii. oktatás, iii. egészségügy és tartós ápolás-gondozás, valamint iv. szociálpolitika. Ezenkívül meg lesz jelölve minden olyan szociális jellegű intézkedés, amely a gyermekekre és a fiatalokra, valamint a nemek közötti egyenlőségre összpontosít, lehetővé téve a Helyreállítási és Rezilienciaépítési Eszköz keretében finanszírozott kiadások közül a gyermekekre és a fiatalokra, illetve a nemek közötti egyenlőségre összpontosítókiadásokra vonatkozó külön jelentéstételt. 
            
            
               Ez a felhatalmazáson alapuló rendelet meghatározza a helyreállítási és rezilienciaépítési tervekben szereplő szociális célokra – többek között a gyermekekre és a fiatalokra, valamint a nemek közötti egyenlőségre – fordított kiadások bejelentésére szolgáló módszertant.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               Az Európai Parlament, a Tanács és a Bizottság közötti 2016. évi egyetértési megállapodással összhangban a Bizottság két ülésen, 2021. május 28-án és 2021. július 14-én konzultált a tagállamok szakértőivel erről a felhatalmazáson alapuló rendeletről. Az Európai Parlament és a Tanács képviselői megfigyelőként vettek részt az ülésen. A tagállami szakértők üdvözölték a javasolt módszertant, valamint számos technikai javaslatot tettek és pontosítást kértek. A szakértőket különösen az érdekelte, hogyan kell tájékoztatni a tagállamokat arról, hogy a Bizottság mikor alkalmazza az e felhatalmazáson alapuló rendeletben meghatározott módszertant az eszköz keretében finanszírozott szociális kiadások bejelentésére. 
            
            
               A minőségi jogalkotásra vonatkozó iránymutatásokkal összhangban ezt a felhatalmazáson alapuló rendeletet a Bizottság 2021. július 28. és 2021. augusztus 25. között négyhetes véleménynyilvánítási időszakra közzétette. Hat érdekelt fél, többségében szociálpolitikai tevékenységet folytató nem kormányzati szervezet küldte el véleményét. Az észrevételek többsége a helyreállítási és rezilienciaépítési tervek szociális kiadások szempontjából releváns intézkedései megjelölésének megkönnyítése érdekében azonosított kilenc szakpolitikai területre összpontosított. Ezek az észrevételek a szakpolitikai területek finomhangolását javasolták, míg egyesek további konkrét célcsoportok megjelölését kérték.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               A felhatalmazáson alapuló jogi aktus elfogadásának jogalapja az (EU) 2021/241 rendelet 29. cikke (4) bekezdésének b) pontja és 30. cikkének (2) bekezdése.
            
            
               Az 1. cikk meghatározza a szociális kiadások bejelentésére szolgáló módszertant. Ezt a módszertant e felhatalmazáson alapuló rendelet melléklete részletezi.
            
            
               A 2. cikk meghatározza e felhatalmazáson alapuló rendelet hatálybalépésének napját.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
         
         
            
               (2021.9.28.)
            
            
               a Helyreállítási és Rezilienciaépítési Eszköz létrehozásáról szóló (EU) 2021/241 európai parlamenti és tanácsi rendeletnek a szociális kiadások bejelentésére szolgáló módszertan meghatározása révén történő kiegészítéséről
            
            
               AZ EURÓPAI BIZOTTSÁG
            
            
               tekintettel az Európai Unió működéséről szóló szerződésre,
            
            
               tekintettel a Helyreállítási és Rezilienciaépítési Eszköz létrehozásáról szóló (EU) 2021/241 európai parlamenti és tanácsi rendeletre
                  19
                és különösen annak 29. cikke (4) bekezdése b) pontjára és 33. cikkére,
            
            
               mivel:
            
            
               (1)A Helyreállítási és Rezilienciaépítési Eszköz (a továbbiakban: az eszköz) célja, hogy hatékony és jelentős pénzügyi támogatást nyújtson a fenntartható reformok és a kapcsolódó közberuházások végrehajtásának felgyorsításához a tagállamokban. Az eszköz az Unióban a Covid19-válság kedvezőtlen társadalmi és gazdasági hatásainak és következményeinek kezelésére szolgáló célzott eszköz. 
            
            
               (2)Az eszköz támogatja a gazdasági és társadalmi helyreállítást, és hozzájárul többek között a szegénység és az egyenlőtlenségek elleni küzdelemhez, valamint a munkanélküliség kezeléséhez, magas színvonalú és stabil munkahelyek teremtéséhez, az egészségügyi ellátás kapacitásának javításához, valamint a következő generációt célzó jobb szakpolitikákhoz, többek között az oktatás és a képzés területén. 
            
            
               (3)Az eszköz támogatni fogja a tagállamokat abban, hogy intézkedéseket hozzanak a szociális jogok európai pillérével és a foglalkoztatást, az oktatást, az egészségügyet és a szociális területet érintő uniós kezdeményezésekkel összhangban, különös tekintettel a szociális jogok európai pillérének megvalósítására vonatkozó cselekvési tervre
                  20
                és a Covid19-válságot követően a foglalkoztatás hatékony és aktív támogatásáról szóló bizottsági ajánlásra (EASE)
                  21
               , az ifjúsági foglalkoztatási támogatásról szóló közleményre
                  22
                és az „Út a munka világába – Az ifjúsági garancia megerősítéséről” című ajánlásra
                  23
               , a fenntartható versenyképességet, társadalmi méltányosságot és rezilienciát célzó szakképzésről szóló ajánlásra
                  24
               , az európai gyermekgarancia létrehozásáról szóló ajánlásra
                  25
               , a fogyatékossággal élő személyek jogairól szóló, 2021–2030-ra szóló stratégiára
                  26
               , a fenntartható versenyképességre, a társadalmi méltányosságra és a rezilienciára vonatkozó európai készségfejlesztési programra
                  27
               , az európai oktatási térségre
                  28
                és a digitális oktatási cselekvési tervre
                  29
               , a 2020–2025-ös időszakra vonatkozó, rasszizmus elleni uniós cselekvési tervre
                  30
               , a romák egyenlőségének, társadalmi befogadásának és részvételének előmozdítását célzó uniós stratégiai keretrendszerre
                  31
               , a 2020–2025 közötti időszakra szóló nemi esélyegyenlőségi stratégiára
                  32
               , a 2020–2025 közötti időszakra szóló, az LMBTIQ-személyek egyenlőségéről szóló stratégiára
                  33
               , az európai egészségügyi unió kiépítéséről szóló közleményre
                  34
               , az európai gyógyszerstratégiára
                  35
               , valamint az európai rákellenes tervre
                  36
               .
            
            
               (4)Ebben az összefüggésben fontos, hogy jelentést lehessen tenni az eszköz által finanszírozott, szociális dimenzióval rendelkező reformokról és beruházásokról. Az (EU) 2021/241 rendelet 29. cikke (4) bekezdésének b) pontja értelmében a Bizottságnak módszertant kell meghatároznia az eszköz keretében szociális célokra, többek között a gyermekekre és a fiatalokra fordított kiadásokról szóló jelentéstétel céljából. 
            
            
               (5)Az (EU) 2021/241 rendelet 31. cikke (3) bekezdésének c) pontja értelmében a Bizottság által az Európai Parlamentnek és a Tanácsnak benyújtott éves jelentésnek információkat kell tartalmaznia az eszközből a 3. cikkben említett hat pillér keretében finanszírozott kiadásokról, amelyek magukban foglalják a szociális – többek között a gyermekekre és a fiatalokra fordított – kiadásokat.
            
            
               (6)A módszertannak két lépésből kell állnia: először a tagállamok helyreállítási és rezilienciaépítési tervébe foglalt valamennyi, elsődleges szociális dimenzióval rendelkező reformhoz és beruházáshoz a Bizottságnak – szükség esetén az adott tagállammal konzultálva – hozzá kell rendelnie a mellékletben meghatározott négy tágabb szociális kategóriába tartozó kilenc szociálpolitikai terület egyikét; másodszor meg kell jelölni minden olyan szociális jellegű intézkedést, amely a gyermekekre és a fiatalokra, valamint – mivel az (EU) 2021/241 rendelet hangsúlyt helyez rá – a nemek közötti egyenlőségre összpontosít, lehetővé téve a gyermekekre és a fiatalokra, illetve a nemek közötti egyenlőségre összpontosító kiadásokra vonatkozó külön jelentéstételt.
            
            
               (7)E rendeletnek az Európai Unió Hivatalos Lapjában való kihirdetését követő napon kell hatályba lépnie, ezzel lehetővé téve a szociális kiadásokra vonatkozó módszertan 2021. december 31-ig megvalósítandó működőképességét és a rendeletben előírt intézkedések mielőbbi alkalmazását, 
            
            
            
               ELFOGADTA EZT A RENDELETET:
            
            
               1. cikk 
               A módszertan meghatározása
            
            
               (1)Az eszköz keretében finanszírozott – többek között a gyermekekre és a fiatalokra, valamint a nemek közötti egyenlőségre fordított – szociális kiadások bejelentésére szolgáló módszertan a jóváhagyott helyreállítási és rezilienciaépítési tervekben szereplő becsült kiadásokon és a (2), (3) és (4) bekezdésben meghatározott lépéseken alapul. 
            
            
               (2)Az elsődleges szociális dimenzióval rendelkező reformokat és beruházásokat a mellékletben meghatározott kilenc szociálpolitikai terület egyikéhez kell rendelni. Minden egyes szociálpolitikai területet egy tágabb szociális kategóriához kell kapcsolni. Egy adott reform vagy beruházás csak egy szociálpolitikai területhez, tehát egy szociális kategóriához kapcsolódhat.
            
            
               (3)Minden olyan szociális jellegű intézkedést, amely a gyermekekre és a fiatalokra összpontosít, meg kell jelölni, lehetővé téve az eszköz gyermekekre és fiatalokra fordított kiadásaira vonatkozó későbbi külön jelentéstételt.
            
            
               (4)Minden olyan szociális jellegű intézkedést, amely a nemek közötti egyenlőségre összpontosít, meg kell jelölni, lehetővé téve az eszköz nemek közötti egyenlőségre fordított kiadásaira vonatkozó későbbi külön jelentéstételt.
            
         
         
            
               (5)A (2), (3) és (4) bekezdésben említett szociálpolitikai területek és szociális kategóriák, valamint a gyermekekre és a fiatalokra, valamint a nemek közötti egyenlőségre összpontosító szociális jellegű intézkedések azonosítására szolgáló jelölés leírása a mellékletben található.
            
            
               (6)A Bizottság ezt a módszertant használja az (EU) 2021/241 rendelet 31. cikkének (3) bekezdésében említett éves jelentésben arra, hogy tájékoztatást nyújtson az eszköz által finanszírozott, többek között a gyermekekre és a fiatalokra, valamint a nemek közötti egyenlőségre fordított kiadásokról. 
            
            
               2. cikk 
               Hatálybalépés
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2021.9.28.
            
            
               
                     a Bizottság részéről
               
               
                     elnök
                     Ursula VON DER LEYEN
               
            
         
         
            
                  
                     (1)
                  
                        Az Európai Parlament és a Tanács (EU) 2021/241 rendelete (2021. február 12.) a Helyreállítási és Rezilienciaépítési Eszköz létrehozásáról (HL L 57., 2021.2.18., 17. o.).
               
               
                  
                     (2)
                  
                        A Bizottság (EU) 2021/402 ajánlása (2021. március 4.) a Covid19-válságot követően a foglalkoztatás hatékony és aktív támogatásáról (C(2021)1372 final)
               
               
                  
                     (3)
                  
                        A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának: Ifjúsági foglalkoztatási támogatás: Út a munka világába a következő generációk számára (COM(2020) 276 final, 2020.7.1.)
               
               
                  
                     (4)
                  
                        A Tanács ajánlása (2020. október 30.) az „Út a munka világába – Az ifjúsági garancia megerősítése” témájában és az ifjúsági garancia létrehozásáról szóló, 2013. április 22-i tanácsi ajánlás felváltásáról (2020/C 372/01)
               
               
                  
                     (5)
                  
                        A Tanács ajánlása (2020. november 24.) a fenntartható versenyképességet, a társadalmi méltányosságot és a rezilienciát célzó szakképzésről (2020/C 417/01, 2020.12.2.)
               
               
                  
                     (6)
                  
                        A Tanácsnak még el kell fogadnia (COM(2021) 137 final, 2021.3.24.)
               
               
                  
                     (7)
                  
                        (COM(2021) 101 final, 2021.3.3.)
               
               
                  
                     (8)
                  
                        (COM(2020) 274 final, 2020.7.1.) 
               
               
                  
                     (9)
                  
                        A Tanács állásfoglalása az oktatás és képzés terén az európai oktatási térség létrehozása érdekében és azon túlmutatóan folytatott európai együttműködés stratégiai keretrendszeréről (2021–2030) (2021/C 66/01)
               
               
                  
                     (10)
                  
                        (COM 2020) 624 final, 2020.9.30.) 
               
               
                  
                     (11)
                  
                        (COM(2020) 565 final, 2020.9.18.)
               
               
                  
                     (12)
                  
                        (COM(2020) 620 final, 2020.10.7.)
               
               
                  
                     (13)
                  
                        (COM(2020) 152 final, 2020.3.5.)
               
               
                  
                     (14)
                  
                        (COM(2020) 698 final, 2020.11.12.)
               
               
                  
                     (15)
                  
                        (COM(2020) 724 final, 2020.11.11.)
               
               
                  
                     (16)
                  
                        (COM/2020) 761 final, 2020.11.25.)
               
               
                  
                     (17)
                  
                        (COM(2021) 44 final, 2021.2.3.)
               
               
                  
                     (18)
                  
                        Az (EU) 2021/241 rendelet 3. cikkével összhangban az eszköz alkalmazási köre hat pillérre épül: zöld átállás; digitális transzformáció; intelligens, fenntartható és inkluzív növekedés, beleértve a gazdasági kohéziót, a foglalkoztatást, a termelékenységet, a versenyképességet, a kutatást, a fejlesztést és az innovációt, valamint az erős kkv-kat magában foglaló, jól működő belső piacot; társadalmi és területi kohézió; egészségügy, valamint gazdasági, társadalmi és intézményi reziliencia, többek között a válsághelyzetekre való felkészültség és a válsághelyzetekre való reagálási képesség növelése céljából; valamint a következő generációra, a gyermekekre és a fiatalokra – így például az oktatásra és a készségekre – vonatkozó szakpolitikák.
               
               
                  
                     (19)
                  
                        Az Európai Parlament és a Tanács (EU) 2021/241 rendelete (2021. február 12.) a Helyreállítási és Rezilienciaépítési Eszköz létrehozásáról (HL L 57., 2021.2.18., 17. o.). 
               
               
                  
                     (20)
                  
                        (COM/2021/102 final, 2021.3.4.)
               
               
                  
                     (21)
                  
                        A Bizottság (EU) 2021/402 ajánlása (2021. március 4.) a Covid19-válságot követően a foglalkoztatás hatékony és aktív támogatásáról (C(2021)1372 final)
               
               
                  
                     (22)
                  
                        A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának: Ifjúsági foglalkoztatási támogatás: Út a munka világába a következő generációk számára (COM(2020) 276 final, 2020.7.1.)
               
               
                  
                     (23)
                  
                        A Tanács ajánlása (2020. október 30.) az „Út a munka világába – Az ifjúsági garancia megerősítése” témájában és az ifjúsági garancia létrehozásáról szóló, 2013. április 22-i tanácsi ajánlás felváltásáról (2020/C 372/01)
               
               
                  
                     (24)
                  
                        A Tanács ajánlása (2020. november 24.) a fenntartható versenyképességet, a társadalmi méltányosságot és a rezilienciát célzó szakképzésről (2020/C 417/01, 2020.12.2.)
               
               
                  
                     (25)
                  
                        A Tanácsnak még el kell fogadnia (COM(2021) 137 final, 2021.3.24.)
               
               
                  
                     (26)
                  
                        (COM(2021) 101 final, 2021.3.3.)
               
               
                  
                     (27)
                  
                        (COM(2020) 274 final, 2020.7.1.) 
               
               
                  
                     (28)
                  
                        A Tanács állásfoglalása az oktatás és képzés terén az európai oktatási térség létrehozása érdekében és azon túlmutatóan folytatott európai együttműködés stratégiai keretrendszeréről (2021–2030) (2021/C 66/01)
               
               
                  
                     (29)
                  
                        (COM 2020) 624 final, 2020.9.30.) 
               
               
                  
                     (30)
                  
                        (COM(2020) 565 final, 2020.9.18.)
               
               
                  
                     (31)
                  
                        (COM(2020) 620 final, 2020.10.7.)
               
               
                  
                     (32)
                  
                        (COM(2020) 152 final, 2020.3.5.)
               
               
                  
                     (33)
                  
                        (COM(2020) 698 final, 2020.11.12.)
               
               
                  
                     (34)
                  
                        (COM(2020) 724 final, 2020.11.11.)
               
               
                  
                     (35)
                  
                        (COM/2020) 761 final, 2020.11.25.)
               
               
                  
                     (36)
                  
                        (COM(2021) 44 final, 2021.2.3.)
               
            
      
    ---documentbreak--- 
      
         
         
            
               MELLÉKLET  
               A többek között a gyermekekre és a fiatalokra, valamint a nemek közötti egyenlőségre fordított szociális kiadások bejelentésére szolgáló módszertan
            
            
               1. A Bizottság minden egyes elsődleges szociális dimenzióval rendelkező intézkedést kizárólag a következő kilenc szociálpolitikai terület egyikéhez rendel: 
            
            
                     
                        Kilenc szakpolitikai terület négy fő szociális kategórián belül
                     
                  
               
                     
                        Szociális kategória: Foglalkoztatás és készségek
                     
                  
               
                     
                        1. Felnőttképzés, a szakmai továbbképzést is beleértve; a készségek elismerése és érvényesítése
                     
                  
               
                     
                        2. Foglalkoztatástámogatás és munkahelyteremtés, beleértve a munkaerő-felvétel és a munkahelyváltás ösztönzését, valamint az önfoglalkoztatás támogatását
                     
                  
               
                     
                        3. A munkaerőpiaci intézmények korszerűsítése, beleértve az infrastruktúrát, a foglalkoztatási szolgálatokat, valamint a készségigény-előrejelzést és a munkaügyi felügyelőségeket; foglalkoztatásvédelem és munkaszervezés; szociális párbeszéd és bérmegállapítási mechanizmusok; a munkahelyek átalakítása 
                     
                  
               
                     
                        Szociális kategória: Oktatás és gyermekgondozás
                     
                  
               
                     
                        4. Koragyermekkori nevelés és gondozás: hozzáférhetőség, megfizethetőség, minőség és inkluzivitás, a digitalizációt és az infrastruktúrát is beleértve 
                     
                  
               
                     
                        5. Általános képzés, szakképzés és felsőoktatás: hozzáférhetőség, megfizethetőség, minőség és inkluzivitás, a digitalizációt és az infrastruktúrát is beleértve
                     
                  
               
                     
                        Szociális kategória: Egészségügy és tartós ápolás-gondozás
                     
                  
               
                     
                        6. Egészségügy: reziliencia, fenntarthatóság, megfelelőség, rendelkezésre állás, hozzáférhetőség, megfizethetőség és minőség, a digitalizációt és az infrastruktúrát is beleértve
                     
                  
               
                     
                        7. Tartós ápolás-gondozás: reziliencia, fenntarthatóság, megfelelőség, rendelkezésre állás, hozzáférhetőség, megfizethetőség és minőség, a digitalizációt és az infrastruktúrát is beleértve
                     
                  
               
                     
                        Szociális kategória: Szociálpolitika
                     
                  
               
                     
                        8. Szociális lakhatás és egyéb szociális infrastruktúra 
                     
                  
               
                     
                        9. Szociális védelem, beleértve a szociális szolgáltatásokat és a veszélyeztetett csoportok integrációját
                     
                  
               
            
               2. A Bizottság megjelöl minden olyan szociális jellegű intézkedést, amely a gyermekekre és a fiatalokra összpontosít, lehetővé téve az eszköz gyermekekre és fiatalokra fordított kiadásaira vonatkozó későbbi külön jelentéstételt.
            
            
               3. A Bizottság megjelöl minden olyan szociális jellegű intézkedést, amely a nemek közötti egyenlőségre összpontosít, lehetővé téve az eszköz nemek közötti egyenlőségre fordított kiadásaira vonatkozó későbbi külön jelentéstételt.